  เคยมาทานร้านนี้ครั้งนึงตั้งแต่สมัยเปิดใหม่ๆครั้งนึงแล้วแต่ได้ทานแค่อาหารจานด่วนจานเดียวแต่ก็ประทับใจมาก วันนี้มีเวลาเลยตั้งใจมาซ้ำลองเมนูทีเล็งๆไว้ตั้งแต่คราวก่อน การนำเสนอเมนูต่างๆร้านนี้ทำได้ดีเยี่ยมสมเป็นเมนูของ iron chef พนักงานมารยาทดีมีการนำเสนอเมนูต่างๆได้อย่างดีเยี่ยม Lobster angel hair  ถ้าใครไม่ทานเผ็ดบอกให้ลดเผ็ดลงได้ เส้นผัดมาได้เหนียวนุ่มไม่เละรสชาติกลมกล่อมออกไทยๆหน่อยหอมกลิ่นกระเทียม lobster เนื้อแน่นหวานจานนี้ยกให้เป็นพระเอกของวันนี้ราคาก็ไม่แรงมาก stew  แก้มวัวเข้มข้นเสริฟมาพร้อมกับ mash potato ที่ปรุงรสมาได้ดีงาม หรือแกงเขียวหวานเนื้อน่องลายพริกขี้หนูสดหอมกลิ่นเครื่องแกงโชยมาเตะจมูกรสจัดจ้าน ข้าวไกต๊อกภูเขาไฟนำเสนอมาได้อย่างดีงามแต่ตัวข้าวแฉะออกเค็มไปนิดและเนื้อไก่แห้งไปหน่อย เมนูทานเล่นอย่างคัลโซเน่ กับ เอ้ก กี เอ้ก เอ้ก รสชาติอ่อนไปนิดแต่นำเสนอมาอย่างดีงาม โดยรวมถือว่าเป็นอีกมื้อที่ประทับใจ